Lav et referat af nedenstående tekst:

Tekst:
Arbejdet i svinestalden i Sæby er i disse dage en kærkommen afveksling for ukrainske Maryna Varkholiak. Hendes tanker kredser nemlig konstant om forældrene hjemme i den ukrainske by Gavrylivka, 30 kilometer fra hovedstaden Kiev. Mange danskere kender Maryna Varkholiak fra sæson syv af 'Landmand søger kærlighed', hvor hun endte med at danne par med landmand Svend Kirkegaard Hansen, som hun senere brød med. Lige nu er det alt andet end landmænd og kærlighed, der fylder i hendes liv. - Jeg har det ikke så godt. Klokken syv i morges skrev min mor, at de var i gang med at bombardere, fortæller Maryna Varkholiak, der til daglig bor i Jerslev og arbejder i Sæby. Gemmer sig i kælder Marynas forældre, der begge er pensionister i 60-års-alderen, har barrikaderet sig i kælderen i deres hus. De kan ikke komme væk fra Gavrylivka, hvor de russiske styrker ifølge forældrenes meldinger er brudt igennem med tanks. Byen ligger tæt på Antonov Lufthavn, som har strategisk betydning for Rusland. Sidst familien hørte fra forældrene var fredag morgen, hvor de gav besked om, at krigen er i gang. - Lige nu kan vi ikke få fat i dem. Internettet er også nede flere steder, og det er svært at komme igennem, siger Maryna Varkholiak. Troede ikke på det For en måned siden sendte datteren forældrene en invitation om at komme til Danmark, fordi hun var bekymret for situationen. Men her var forældrene stadig optimiske i forhold til, at USA ville holde Rusland stangen. - De troede, at hvis det gik det i retningen mod krig, ville det gå mere langsomt. De havde slet ikke forventet det her, fortæller Maryna Varkholiak. Hun forsøger nu at hjælpe ukrainere, der, modsat hendes forældre, godt kan komme væk. Flere grupper på facebook er lige nu fokuseret at samle hjælp til flygtninge på vej ud af landet. - Jeg er også klar til at tage imod flygtninge hos mig og sørge for mad og husly, hvis det kommer til det, siger hun. Arbejdet tager fokus Fredag og hele weekenden skal Maryna Varkholiak passe sit arbejde hos en svinebonde ved Sæby. Men arbejdet hjælper med at holde hende beskæftiget og holde bekymringerne lidt væk. - Jeg bliver på arbejde for ikke at tænke for meget på det, slutter hun.

Referat:
Krigen i Ukraine påvirker Maryna Varkholiak dybt - hun kan ikke komme i kontakt med sine forældre i landet.